**Раздел 1**

**Техническа спецификация**

1. **Наименование на обекта на поръчката:** Текущ ремонт на ДЦДМУ "Дъга", гр. Панагюрище

**2. Описание на предмета на поръчката**

Ще се извърши текущ ремонт на Дневен център за деца и младежи с увреждания „Дъга“, находящ се в гр. Панагюрище, ул. „Кръстьо Чолаков“ №32. Ремонтът обхваща ремонт на покрив, подмяна на дограма, изграждане на нова вътрешна водопроводна инсталация за топла и студена вода от полипропиленови тръби ф25 със съответните фитинги и изводи за душ кабина, бойлер, санитария, изгражане на нова канализационна инсталация и заустване в съществуващата, с включени фасонни части, включително два подови сифона, направа на нова дъждовна канализация Ф110, включително ръчен изкоп, полагане и възтановяване на съответната настилка и фитинги за заустване на съществуващите водостоци, подмяна на подови настилки, мазилки, шпакловки, боядисване стени и др.

**2.2. Описание на видове работи.**

За определяне обема на строителството и видовите строително-монтажни работи е изработена количествена сметка:

|  |  |  |  |
| --- | --- | --- | --- |
| **№** | **Вид СМР** | **ед.м.** | **К-во** |
|
| 1 | Сваляне на вътрешна мазилка по стени и тавани със събиране на отпадъците | м2 | 300 |
| 2 | Демонтаж на дървени прозорци и врати | м2 | 85 |
| 3 | Премахване на балатум и почистване | м2 | 135 |
| 4 | Разваляне на тухлена зидария на вароциментов разтвор | м3 | 3 |
| 5 | Разваляне на стенна облицовка от фаянсови плочи на лепило | м2 | 42,2 |
| 6 | Демонтаж на метални тръби от отоплителна инсталация | м | 50 |
| 7 | Демонтиране на тоалетни мивки | бр. | 2 |
| 8 | Демонтиране на тоалетни седала със запазване на отворите | бр. | 1 |
| 9 | Разрушаване на монолитна тоалетна мивка | бр. | 1 |
| 10 | Демонтаж на стари осветителни тела | бр. | 10 |
| 11 | Доставна и монтаж на нова PVC дограма - пет камерна със стъкла четири сезона | м2 | 55 |
| 12 | Доставка и монтаж на AL врати (летящи) 120/210 | бр. | 2 |
| 13 | Доставка и монтаж на интериорни врати с размери 100/210 см | бр. | 5 |
| 14 | Зидария с газобетонови блокчета с дебелина 150 мм на тънка фуга | м2 | 27 |
| 15 | Изграждане на предстенна обшивка на конструкция от влагоустойчив гипсокартон-тип Н и дебелина 12.5мм в тоалетна  | м2 | 10 |
| 16 | Изравнителна вароциментова мазилка с годова смес,вкл. хастар под фаянсови облицовки | м2 | 200 |
| 17 | Нанасяне на бетонконтакт преди шпакловка по стени, тавани и греди | м2 | 265 |
| 18 | Нанасяне на гипсова шпакловка по стени и тавани, влючително ръбохранители и обръщане около врати и прозорци | м2 | 325 |
| 19 | Двукратно боядисване на стени, тавани и греди с вътрешна боя със сребърни йони - физиологично безвредна, без консервиращи вещества и без разтворители с избор на цвят от Възложителя | м2 | 325 |
| 20 | Полагане на изравнителна саморазливна настилка  | м2 | 155 |
| 21 | Доствка и монтаж на ламиниран паркет с дебелина 12 мм, включително подпаркетна подложка | м2 | 155 |
| 22 | Доставка и монтаж на PVC первази, включително всички снаждащи части | м | 80 |
| 23 | Доставка и монтаж на преходни лайсни при входовете на вратите | м | 15 |
| 24 | Изпълнение на настилка от гранитогрес на лепило | м2 | 20 |
| 25 | Изпълнение на облицовка по стени с фаянсови плочи на лепило | м2 | 62,63 |
| 26 | Обръщане на врати и прозорци с фаянсови плочи  | м | 25 |
| 27 | Изграждане на нова вътрешна водопроводна инсталация за топла и студена вода от полипропиленови тръби ф25 със съответните фитинги и изводи за душ кабина, бойлер, 2 бр тоалетни, 1 бр. биде и 2 бр. тоалетни мивки | м | 35 |
| 28 | Изгражане на нова канализационна инсталация и заустване в съществуващата, с включени фасонни части, включително два подови сифона  | м | 20 |
| 29 | Доставка и монтаж на тоалетно седало | бр. | 1 |
| 30 | Доставка и монтаж на тоалетно казанче - скрит монтаж, включително бутони | бр. | 1 |
| 31 | Доставка и монтаж на биде | бр. | 1 |
| 32 | Доставка и монтаж на тоалетна мивка, среден размер | бр. | 2 |
| 33 | Доставка и монтаж на дръжки за инвалиди подвижни за WC от неръждаема стомана | бр. | 1 |
| 34 | Доставка и монтаж на дръжки за инвалиди неподвижни за WC от неръждаема стомана | бр. | 1 |
| 35 | Доставка и монтаж на ел. бойлер 80л.  | бр. | 1 |
| 36 | Доставка и монтаж на смесител за душ | бр. | 1 |
| 37 | Контактен излаз до 6м СВТ 3х4,скрит под мазилка | бр. | 10 |
| 38 | Доставка и монтаж контакти тип "Шуко"- скрит монтаж | бр. | 10 |
| 39 | Доставка и монтаж на стенен ел. ключ-скрит монтаж | бр. | 8 |
| 40 | Доставка и монтаж LED панел NVC Capri 72W, 4500K, IP 44  | бр. | 10 |
| 41 | Направа на обшивка на комин и калкан на покривна конструкция с поцинкована ламарина 0.5 мм | м2 | 6 |
| 42 | Демонтаж на ламаринена обшивка по бордове | м | 24,00 |
| 43 | Изграждане на нова дървена носеща конструкция за двускатен покрив, включително крепежни елементи | м3 | 2,50 |
| 44 | Доставка и монтаж на ламарина LT-40 с дебелина 0.5мм и прахово покритие, включително крепежни елементи  | м2 | 70,00 |
| 45 | Доствка и монтаж на билен капак  | м | 100,00 |
| 46 | Доставка и монтаж на надулучни поли | м2 | 10,00 |
| 47 | Доставка и монтаж на английски улици | м | 20,00 |
| 48 | Доставка и монтаж на водосборни казанчета | бр | 4,00 |
| 49 | Доставка и монтаж на водостоци | м | 16,00 |
| 50 | Доставка и монтаж на метални обшивки за калкан | м2 | 11,00 |
| 51 | Камканена зидария с газобетонови блокчета с дебелина 150 мм на тънка фуга | м2 | 3,50 |
| 52 | Вароциментова външна мазилка по калкан | м2 | 3,50 |
| 53 | Доставка и монтаж на нова стълба тип моряшка за достъп до покрива h=4 м. | бр | 1,00 |
| 54 | Доставка и монтаж на нова стълба тип моряшка за достъп до покрива h=3 м. | бр | 1,00 |
| 55 | Направа на нова дъждовна канализация Ф110, включително ръчен изкоп, полагане и възстановяване на съответната настилка и фитинги за заустване на съществуващите водостоци | м | 65,00 |

1. **Изисквания към изпълнението на строителството**

***Общи и специфични изисквания към строителните продукти.***

* при изпълнение предмета на поръчката да се придържа точно към указанията на Възложителя, Техническата спецификация и към всички действащи нормативни актове, правила и стандарти, които се отнасят до изпълнението на поръчката;
* всички влагани материали да бъдат придружени с документи (сертификати/декларации за съответствие и/или протоколи от лабораторни изследвания), доказващи качеството на материалите и съответствието им с действащите в Р.България стандарти или еквиваленти.
* всички материали, които ще бъдат вложени при изпълнение на отделните части на СМР да отговарят на изискванията на Техническата спецификация, както и на действащата нормативна уредба на Република България и Европейския съюз.
* гаранционният срок на всички материали, които ще бъдат вложени при изпълнение на отделните части на СМР да бъдат съобразени с гаранционните срокове за строителните дейности.
* Да разполага с необходимия човешки ресурс, механизация. и транспорт за качественото изпълнение на работите по настоящата обществена поръчка.

**Други изисквания:**

Изпълнителят е задължен да изпълни възложените работи и да осигури работна ръка, материали, строителни съоръжения, заготовки, изделия и всичко друго необходимо за изпълнение на СМР.

Изпълнителят точно и надлежно трябва да изпълни договорените работи с качество, съответстващо на ЗУТ и всички други нормативни изисквания, съответстващи на предмета на поръчката. Да съблюдава и спазва всички норми за предаване и приемане на СМР. При възникнали грешки от страна на Изпълнителя, същият да ги отстранява за своя сметка до задоволяване исканията на възложителя и до приемане на работите от негова страна. Всяко намаление или увеличение в обемите по договора, ще се обявява писмено от Изпълнителя и ще се съгласува с Възложителя преди каквато и да е промяна и по-нататъшното изпълнение.

***Изисквания относно осигуряване на безопасни и здравословни условия на труд.***

По време на изпълнение на строителните и монтажните работи Изпълнителят трябва да спазва изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи, както и по всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка.

За осигуряване необходимата безопасност на труда по време на строителството, всички работници е необходимо да бъдат запознати със специфичността на работите, които имат да извършват. Задължително е провеждането на периодичен инструктаж. Преди започване на работа, работниците трябва да бъдат снабдени с изправни инструменти, специално работно облекло - задължително в сигнален цвят.

Строителните машини (ако такива се използват) и инвентарни приспособления трябва да отговарят на характера на работата и да се пускат в действие само след като предварително е проверена тяхната изправност. Превозът на работници от и до обекта да става само с оборудвани за целта моторни превозни средства.

Изпълнението на СМР трябва да се съобразят с всички нормативни актове по безопасност на труда за различните дейности, видове работи и работно оборудване, като:

- Наредба № 2 за минималните изисквания за здравословни и безопасни условия на труд при извършване на строителни и монтажни работи (ДВ, бр.37 от 2004 г.);

- Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд;

- Наредба № 3 за задължителните предварителни и периодични медицински прегледи (обн., ДВ, бр.16 от 1987 г., изм. бр.65 от 1991 г. и бр.102 от 1994 г., 78 от 2005 г.)

- Наредба № 5 за осигуряване на здравословни и безопасни условия на труд на работниците по срочно трудово правоотношение или временно трудово правоотношение (ДВ, бр.43 от 2006 г.)

- Наредба № 3 за минималните изисквания за безопасност и опазване на здравето на работещите при използване на лични предпазни средства на работното място. (ДВ, бр.46 от 2001 г.)

- Наредба № РД-07/8 от 20.12.2008 г. за минималните изисквания за знаци и сигнали за безопасност и/или здраве при работа

***Изисквания относно опазване на околната среда.***

При изпълнение на строителните и монтажните работи Изпълнителят трябва да ограничи своите действия в рамките само на строителната площадка.

След приключване на всички видове работи Изпълнителят е длъжен да възстанови строителната площадка в първоначалния вид - да изтегли цялата си механизация и невложените материали и да остави площадката чиста от отпадъци.

Изпълнителят трябва да предприеме мерки за опазването на околната среда по време на строителството, съгласно добрите строителни практики и при спазване на Закона за управление на отпадъците и нормативната уредба в областта на екологията и опазване на околната среда.

***Системи за проверка и контрол на работите в процеса на тяхното изпълнение.***

Чрез свои представители Възложителят по всяко време ще инспектира работите, ще контролира технологията на изпълнението и ще издава инструкции за отстраняване на дефекти, съобразно изискванията на специфицираната технология и начин на изпълнение. В случай на констатирани сериозни дефекти, отклонения и ниско качествено изпълнение, работите се спират и Възложителят уведомява Изпълнителя за нарушения в договора.

Всички дефектни материали и оборудване се отстраняват от строежа, а дефектните работи се разрушават за сметка на Изпълнителя.

Преди приключване на скритите работи, Изпълнителя е длъжен да изготви протокол за извършените скрити строително- монтажни работи и да го представи на Възложителя или лице упражняващо Инвеститорски контрол за проверка и подпис. Положеният подпис от такова лице представлява и разрешение за закриването на извършените строително-монтажни работи.

Всички работи, които са закрити, без да е уведомен Възложителя, ще бъдат откривани по искане на Възложителя, за сметка на Изпълнителя.

***Проверки и изпитвания.***

Изпълнителят е длъжен да осигурява винаги достъп до строителната площадка на упълномощени представители на Възложителя.

Изпитванията и измерванията на извършените строително - монтажни работи следва да се изпълняват от сертифицирани лаборатории и да се удостоверяват с протоколи.

***Изисквания за сигурност***

От самото начало и до завършването на възложените дейности, Изпълнителят ще носи отговорност за защита от вандализъм, кражба или злонамерени действия на цялата си работа, материали и оборудване.

***Защита на собствеността***

Изпълнителят ще отговаря за опазването и охраната на собствеността на възложителя, която се намира на или е в близост до работната площадка, срещу щети или вреди вследствие на работата му по изпълнение на поръчката. Всяка щета или повреда причинена от действие, пропуск или небрежност от страна на Изпълнителя, ще бъде възстановена по подходящ и задоволителен начин, от и за сметка на Изпълнителя.

***Противопожарна защита***

Изпълнителят трябва да предприеме всички необходими превантивни мерки, за да предотврати избухването на пожар на работната площадка или в съседни на подобектите сгради и пр. Изпълнителят трябва да осигури достатъчно оборудване за потушаване на евентуален пожар.

***Почистване***

Изпълнителят трябва да отстранява и премахва от района на площадките всички отломки и отпадъци, ако те пречат на друго обслужване или представляват опасност за възникване на пожар или инцидент.

Окончателното почистване на работния район трябва да приключи преди предаването на обекта.

***Временно водоснабдяване, ел. захранване и санитарни възли***

Изпълнителят трябва да предостави и поеме всички разходи за ток и вода за нуждите на строителството. За своя сметка Изпълнителят трябва да предостави, монтира, оперира и поддържа цялата система, нужна за временно ел. захранване за строителни цели, полевите офиси и извършване на проби. Изпълнителят трябва да предприеме всички необходими мерки за предоставяне на временно ел. захранване от местната електрическа компания (в случай на необходимост). Изпълнителят ще плати всички такси за включване на електрическата компания, и ще предостави работната ръка, материали и оборудване за монтирането на временното ел. захранване. При приключване на работата, Изпълнителят, координирано с ел. компанията, ще изключи и премести системата за временно ел. захранване.

1. **Изисквания на Възложителя към обхвата и съдържанието на Техническото предложение**

 Към Офертата, участниците следва да представят своето Техническото предложение, съгласно образеца на възложителя, в т.ч. и **Линеен календарен график** за видове работи – по етапност на изпълнението и разпределение на ресурсите (механизация/инструменти и работната сила). Предложения линеен график следва да е в пълно съответствие с изискванията на Възложителя за изпълнение на СМР. В линейния график да се отразят дните за започване на строителството, за изпълнение на всички СМР, за завършване на строителството, както и дни за неблагоприятни климатични условия при изпълнение на СМР. Към линейният график да бъде приложена и **диаграма на работната ръка.**

 **\*Участник, чиито линеен график е не пълен или не съдържа някоя от необходими дейности, или показва технологична несъвместимост на отделните строителни операции, или е със сгрешена технологична последователност, или е налице противоречие с действащата нормативна уредба се отстранява.**

1. **Гаранционни срокове за строителните дейности.**

Предложените гаранционни срокове от участниците не могат да бъдат по-малки от предвидените в чл.20, ал.4 Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

Участникът, който е предложил гаранционен срок по – малък от предвидените в чл.20, ал.4 от Наредба № 2 от 31.07.2003 г. се предлага за отстраняване. Участниците могат да предложат гаранционни срокове по – дълги от предвидените в горепосочената наредба, който да бъдат не повече от 2 /два/ пъти минималният гаранционен срок, предвиден в чл.20, ал.4 от Наредба № 2 от 31.07.2003 г.

**\*В случай, че се констатира предложен под установения минимум или над максимум предложен срок по тези показатели, офертата на участника се предлага за отстраняване.**